Z A P I S N I K
42. sjednice Vijeća Mjesnog odbora Mlinovi,
održane 21. studenoga 2024.
u MO Mlinovi, Jahorinska 5,
s početkom u 19:00 sati

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća

Nenazočni  član Vijeća:
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
Predsjednik Vijeća konstatira da je na sjednici prisutno 4 od 5 članova Vijeća.
             
Potpredsjednica Vijeća snima sjednicu o čemu su nazočni obaviješteni. 
Predsjednik Vijeća daje na glasanje zapisnik sa 41. sjednice koji je jednoglasno usvojen.
Predsjednik Vijeća daje na glasanje dnevni red 42. sjednice koji je jednoglasno usvojen s jednom dopunskom točkom.

Na sjednicu je došla, uz prethodnu najavu, stanovnica Lovćenske ulice zbog postavljenih prometnih stupića na lokaciji Lovćenska ulica nasuprot kućnog broja 51-55 (na lijevoj strani ceste) i promjene smjera zadnjeg dijela Alanskih stuba (dijela koji spaja Lovćensku i Jahorinsku ulicu).

DNEVNI RED

1. Financijski plan Mjesnog odbora Mlinovi za 2025.
1. Plan malih komunalnih akcija Mjesnog odbora Mlinovi za 2025. godinu
1. Problem ugroze zbog izviranja vode iz neutvrđenog razloga na lokaciji Biokovske stube
1. Tekuća problematika 
1. Pitanja, prijedlozi i obavijesti


1) Financijski plan Mjesnog odbora Mlinovi za 2025.

            Nakon provedene rasprave VMO Mlinovi jednoglasno donosi zaključak kojim se usvaja 
Financijski plan Mjesnog odbora Mlinovi za 2025.


2) Plan malih komunalnih akcija Mjesnog odbora Mlinovi za 2025. godinu

             Nakon provedene rasprave VMO Mlinovi jednoglasno donosi zaključak kojim se usvaja Plan malih komunalnih akcija Mjesnog odbora Mlinovi za 2025. godinu.
U Plan održavanja treba staviti održavanje Alanskih stuba (gradske živice uz cestu) i Šumskih stuba.  

3) Problem ugroze zbog izviranja vode iz zemlje iz neutvrđenog razloga na lokaciji Biokovske stube

Predsjedniku Vijeća obratila se stanovnica u vezi problema izviranja vode iz zemlje ispod nekoliko kuća na Biokovskim stubama za koje se već duže vrijeme pokušava utvrditi uzrok (odvod, podzemne vode ili neki drugi uzrok). U neke kuće već ulazi voda, nastale su velike pukotine u zemlji, škarpe su počele pucati, stanovnici se boje da će nastati klizište. Djelatnici Vodovoda su pokušavali u više navrata utvrditi razlog izviranja vode. Čeka se očitovanje provedene analize u svrhu hitne sanacije dovoda i odvoda. Sa problemom su upoznati i u Hrvatskim vodama.
Vijeće MO Mlinovi daje punu podršku u rješavanju navedene problematike. 

4) Tekuća problematika

Predsjednik Vijeća izvještava o tekućoj problematici od posljednje sjednice:

4.1. Ponovo je poslan dopis za postavu prometnih stupića kod Spara i na lokaciji Mlinovi 123.

4.2. Poslane su slike lokacija zdenčeka oko kojih je potrebno čišćenje.

4.3. Intervencija Čistoće na lokaciji Lovćenska ulica 10 gdje je nepoznata osoba ostavila hrpu smeća (miješani otpad) koja je zbog nevremena završila na kolniku i ometala promet.

4.4. Intervencija Zrinjevca u vezi čišćenja smeća oko zgrade mjesne samouprave Jahorinska 5.

4.5. Poslan je dopis za prometni znak zabrana prometovanja koji je nepoznata osoba maknula na lokaciji Alanske stube.

4.6. Poslan je dopis da se očiste Šumske stube.

4.7. Obavljen je očevid na vrhu Alanskih stuba u vezi kanalica koje su se pomaknule.

4.8. Obavljen je očevid na Gornjem Prekrižju po pitanju problematike koja je nastala nakon završetka obnove ceste jer se voda slijeva po cesti.

4.9. Prijavljen je problem rešetke slivnika također na Gornjem Prekrižju koja je zaštopana zbog nanosa lišća i zatraženo je čišćenje.  

4.10. Poslan je dopis prometnom redarstvu i komunalnom redarstvu za Jahorinsku ulicu za desnu stranu (uz potok) da dođu povremeno na očevid i napišu kazne za nepropisno parkiranje među zelenilom.

4.11. Poslan je dopis prometnom redarstvu da dođu povremeno na očevid i napišu kazne za nepropisno parkiranje kod Spara, uz potporni zid na početku Lovćenske ulice (u vrijeme  8-10 i 14-17 sati).

4.12. Poslan je dopis za promjenu kanalice kod dućana Spar.

4.13. Ponovo je zatraženo da se prošire uzdignute plohe i time ublaže.


5) Pitanja, prijedlozi i obavijesti 

5.1. VMO Mlinovi traži očitovanje od nadležnih službi o kvadraturi površine kod Mihaljevca. Na temelju dobivene informacije donijeti će se odluka kako ju najbolje iskoristiti. Prioritet je jedno igralište sa 2 gola/koša (kombinacija nogomet/košarka).

5.2. VMO Mlinovi postavlja pitanje u vezi improviziranih stuba na zelenoj površini, između Svetojanske ulice i Gornjeg Prekrižja, na zapadnoj strani čestice 3069, kat općina 335258 Šestine, koje su vrlo frekventne. Traži se od nadležnih službi provjera vlasništva i nakon toga sanacija i dovođenje u stanje, bez opasnosti za korištenje. 

5.3. VMO Mlinovi opetovano šalje požurnicu u vezi rekonstrukcije i sanacije Snježničkih stuba.  

5.4. Stanovnica Lovćenske ulice, koja je došla na sjednicu, izrazila je nezadovoljstvo zbog postavljenih prometnih stupića na lokaciji Lovćenska ulica nasuprot kućnog broja 51-55 (na lijevoj strani ceste) i promjene smjera zadnjeg dijela Alanskih stuba (dijela koji spaja Lovćensku i Jahorinsku ulicu). 

a) Traži odgovor koje je nadležno tijelo odobrilo promjenu smjera i upozorava da je na taj način ugroženo sigurno kretanje njezinog sina kada se vraća iz škole zbog nastale nepreglednosti zbog parkiranih automobila. Smatra da to nije dobro rješenje.
b) Traži rješenje problematike parkiranja koja prema njezinom mišljenju nije riješena postavljanjem prometnih stupića na navedenoj lokaciji već je problem premješten niže u Lovćenskoj ulici gdje se sada parkiraju vozila s obje strane.
c) Predlaže uvođenje zone parkiranja u Lovćensku ulicu.

Sjednica je završena u 20:10 sati.  

 KLASA: 024-08/24-003/2262
URBROJ: 251-13-11-2/003-24-2
Zagreb, 21. studenoga 2024.



Zapisnik obradila: Mirela Gašpert Bertić

                 Zapisnik sastavila:
	Potpredsjednica Vijeća, Silva Vresk
	


                                                                                                               Predsjednik Vijeća
Mjesnog odbora Mlinovi
                                                                                                              Sendi Numan

